kardosdrur/scandi-wiki huggingface dataset:
Julius Scheiner

Julius Scheiner (født 25. november 1858 i Köln, død 20. december 1913 i Potsdam) var en tysk astrofysiker.

Scheiner studerede astronomi i Bonn og ansattes 1881 som assistent ved observatoriet samm sted. Fra 1887 arbejdede Scheiner ved observatoriet i Potsdam og var siden 1894 tillige professor ved universitet i Berlin. Scheiner har hovedsagelig arbejdet med spektralanalyse og skrevet herom i fagskrifter. Ved siden heraf har han udgivet:
 Die Spectralanalyse der Gestirne (1890; amerikansk udgave ved Frost, 1894)
 Die Photographie der Gestirne (1897)
 Strahlung und Temperatur der Sonne (1899)
 Untersuchungen über die Spectra der helleren Sterne nach phot. Aufnahmen (1895)
I Potsdam ledede han den fotografiske kortlægning af himmelstrøget 31° til 40° nordl. Dekl. og har udgivet Photographische Himmelkarte, I—VI (1899—1912).

Sammen med J. Wilsing har Scheiner udgivet:
 Untersuchungen an den Spectren der helleren Gasnebel (1905)
 Temperaturbestimmung von 109 helleren Sternen (1909)
 Vergleichende spektralphotometrische Beobachtungen am Monde und an Gesteinen (1909)
Ved siden heraf har han publiceret Untersuchungen über die Solarkonstante und die Temperatur der Sonnenphotosphäre (1908). De i bind I—IV anmærkede 1564 dobbeltstjerner har Scheiner samlet i Katalog von Doppelsternen der photographischen Himmelskarte (1908). Sine forelæsninger ved universitetet i Berlin har Scheiner givet i Populäre Astrophysik (1908, under titel Astrophysik omarbejdet af Graff 1922) og Spektralanalytische und photometrische Theorien (1909).

Kilder 

 

Astronomer fra Tyskland
Astrofysikere
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Tyskere i 1900-tallet
Personer fra Köln
Salmonsens
Verdens undergang

Verdens undergang eller ved verdens undergang (engelsk End of the world) er et kosmologisk og/eller religiøst begreb som betyder, når verden ender (slutter) tidsmæssigt. Verdens undergang har flere betydninger:

Eksempler på videnskabelige hypotetiske måder universet kan ende på. Det vides ikke om nogen af dem er videnskabeligt sande:
 Big Rip
 Big Crunch
 Eternal return - universet oscillerer mellem undergang og samme univers som "nu" (:en:Eternal return)
 Oscillerende univers - universet oscillerer mellem et big bang og slutter med et big crunch. Efter the big bang, undergår universet en ekspansion i et stykke tid før massetiltrækningskraften får det til at kollapse og undergå et Big Bounce.
 Big Chill (:en:Big Chill)
 Big Bounce (:en:Big Bounce)
 Big Freeze (:en:Big Freeze)
 Varmedøden
 False vacuum (:en:False_vacuum#Vacuum_metastability_event)

Religiøst:
 Dommedag - religiøst; eskatologisk. Se også eskatologi og Johannes' Åbenbaring.

Film 
 Verdens undergang (film) - dansk science fiction thriller stumfilm fra 1916.

Andet 
 Verdens Undergang (originaltitel La fin du monde) skrevet 1894 af Camille Flammarion og oversat til dansk i 1895.
 Historien om den antikke verdens undergang (originaltitel: Geschichte des Untergangs der antiken Welt) - af Otto Seeck.
 It's the End of the World as We Know It (And I Feel Fine) - sang af det amerikanske alternative rockband R.E.M.
 The Light at the End of the World - album af det britiske death/doom metal-band My Dying Bride.

Se også 
 Ragnarok
Eskatologi
 Fimbulvinter
 Ragnarok (opera)
 2012-fænomenet
 Millenarisme
 Verdens ende
 Y2K
 Romerrigets undergang

Eskatologi
Kosmologi
Timgad

Timgad (arabisk, تيمقاد  Thamugadi, af romerne kaldt Thamugas) var en romersk koloniby i Nordafrika, grundlagt af kejser Trajan ca. år 100 e.Kr. Ruinerne af byen er et af de bedst bevarede eksempler på det kvadratiske gadenet i romersk byplanlægning. Byen blev anlagt fra grunden af, i første række som en militærbase til beskyttelse mod berberne i de nærliggende Aurèsbjerge. De første indbyggere var gamle legionærer fra Partherriget som havde fået land som belønning for deres år som legionær.

Byen lå ved et vejkryds mellem seks veje, og blev bygget med mure, men ikke befæstet. Den var planlagt for en befolkning på 15.000 indbyggere, men voksede hurtigt – hvilket forstyrrede den rudemønstrede byplan.

Byen var uforstyrret i nogle hundrede år. Fra 200-tallet blev den præget af kristendommen, og i 300-tallet etablerede donatister et center her. I 400-tallet blev byen først overfaldet af vandaler, og forfaldt derefter. Den blev erobret af den byzantinske general Solomon i 535, og genopbygget som en kristen bosættelse. Efter at den blev overfaldet af berberne i 600-tallet forsvandt byen ud af historien. Den blev genopgavet og udgravet i 1881.

Da den blev grundlagt, lå byen i et frugtbart landbrugsområde, ca. 1000 moh. Ørkenen Sahara åd sig efterhånden ind på byen, og da den blev udgravet var dens ruiner påfaldende velbevarede, under op til en meter sand.

Eksterne kilder og henvisninger 

 UNESCO World Heritage Centre – Timgad 
pbase.com: Billedsamling

Algeriets geografi
Verdensarvsområder i Afrika
Romerske byer
Ruiner
Anordning

Anordning har flere betydninger:
 Genstand med teknisk funktion (anordning her synonym med Teknisk indretning) – f.eks.:
 Mekanisk anordning
 Elektronisk anordning
 Anordning (lov)
 Anordning (Foucault) – et begreb, brugt af den franske tænker Michel Foucault om magtudøvningen
Tipasa

Tipasa (også Tébessa og Tipaza, tidligere Tefessedt, på Chenoua: Bazar) er en by på Algeriets kyst, hovedstad i provinsen Tipaza. Den moderne by blev  grundlagt i 1857, og er bedst kendt for sine sandstrande.

Byen er verdensarvsted på grund af sin fortid som fønikisk og romersk by. Byen har også paleokristne og byzantinske ruiner.

Nær byen ligger også det spektakulære Khour er-Roumia, et mauretansk kongemausoleum.

Historie 
Byen blev grundlagt af fønikerne, og blev erobret af kejser Claudius og gjort til en romersk militærkoloni, efterhånden med status som municipium, som et brohoved i erobringen af Nordafrika.  Den romerske by blev bygget på tre små bakker  med udsigt over havet. De fleste af bygningerne stod på den midterste bakke, hvor der ikke længere er spor efter dem. 

De ruiner som består, er efter tre kirker — Den Store Basilika, Aleksanders Basilika og St. Salsas Basilika. De to første stod på den vestlige højde, den sidste på den østlige. Desuden findes ruiner efter to gravpladser, badet, teatret, et amfiteater og et nymphaeum. Sporene efter fæstningsvoldene er stadig synlige, og ved foden af den østlige ås ligger ruinerne af den gamle havn. Basilikaerne er omgivet af gravpladser, fulde af stenkister dækket med mosaik. 

Byen blev tidlig introduceret for kristendommen, og var i 200-tallet et bispesæde. Indbyggerne var alligevel hovedsageligt ikke-kristne, indtil legenden om den hellige martyr Salsa opstod; hun var en kristen jomfru, der tidlig i 300-tallet blev stenet til døde, og kastet i havet; Hendes lig kom på mirakuløs vis tilbage, og hun blev begravet på den ene bakke, i et lille kapel som senere blev afløst af basilikaen som bærer hendes navn.

Vandalkongen Hunerik, som regerede 477-484, sendte en ariansk biskop til Tipasa; mange af indbyggerne flygtede da til Spanien, mens flere af de tilbageværende blev forfulgt.

Eksterne kilder og henvisninger 

 UNESCO World Heritage Centre – Tipasa 
 Tipasa museum 
pbase.com: billedgalleri
  flickr.com: billedgalleri
Catholic Encyclopedia: St. Salsa

Algeriets geografi
Verdensarvsområder i Afrika
Romerske byer
Przemysław Tytoń

Przemysław Tytoń (født 4. januar 1987) er en polsk fodboldspiller, der er målmand. Han spiller for Deportivo La Coruña. Tidligere har han blandt andet repræsenteret PSV Eindhoven.

Referencer 

Fodboldspillere fra Polen
Fodboldspillere fra VfB Stuttgart
Fodboldspillere fra Elche CF
Fodboldspillere fra PSV Eindhoven
Fodboldspillere fra Roda JC
Fodboldspillere fra Górnik Łęczna
Deltagere ved det europæiske mesterskab i fodbold 2012
Indretning

Indretning har flere betydninger:
 Genstand med teknisk funktion (indretning her synonym med Teknisk anordning) – f.eks.:
 Mekanisk indretning
 Elektronisk indretning
 Boligindretning

Se også 
 Indretningsarkitekt
Süper Lig 2009-10

Süper Lig 2009–10 var den 17. udgave af det tjekkiske mesterskab i fodbold. Turneringen blev afviklet fra 7. august 2009 til 16. maj 2009.

Bursaspor vandt deres første mesterskab.

Tabel

1:Tvangs nedrykket og taber dømt.

Målscorer
Kilder: Süper Ligs hjemmeside  

Fodboldsæson 2009-10
Fodbold i Tyrkiet
Trimmer (elektronik)

En trimmer eller preset er en miniature justerbar elektrisk komponent. En trimmer er beregnet til at blive sat korrekt når installeret i et apparat og aldrig set eller justeret af apparatets bruger. Trimmere kan være variable modstande, variable kondensatorer, trimbare spoler.

Trimmere er almindelige i præcisionskredsløb som f.eks. A/V komponenter, og trimmere kan behøves at blive justeret ved service(eftersyn). I modsætning til mange andre variable komponenter, er trimmere monteret direkte på printplader, drejet med en lille skruetrækker og kun egnet til at blive justeret få gange over deres levetid. Trimmere som f.eks. trimbare spoler og trimmekondesatorer anvendes typisk i superheterodynmodtager radioer og fjernsynsmodtagere, i mellemfrekvens kredsløb, elektroniske oscillatorer og HF-kredsløb. Disse trimmere justere til den rette position under apparatets kalibreringsprocedure normalt inden apparatet forlader fabrikken.

Trimmere findes i mange forskellige størrelser og præcisioner; for eksempel, eksisterer der multi-turn trimmepotentiometre, hvor man kan dreje justeringsskruen mange mange (typisk 10) så dens midterben kan justeres med stor præcision.

I 1952 patenterede Marlan Bourns verdens første trimmepotentiometer, med varemærket "Trimpot", et navn som nu er en almindelig anvendt tilnavn for trimmepotentiometre.

Kilder/referencer

Se også 
 Lasertrimming

Passive elektronikkomponenter

de:Potentiometer#Trimmpotentiometer
Théza

Théza (på Catalansk: Tesà) er en by og kommune i departementet Pyrénées-Orientales i Sydfrankrig.

Geografi 
Théza ligger på Roussillon-sletten 5 km syd for Perpignan. De omliggende kommuner er Saleilles, Corneilla-del-Vercol, Alénya og Villeneuve-de-la-Raho.

Demografi

Udvikling i folketal

Kilder

Eksterne henvisninger 

 Les Pyrénées Catalanes

Byer i Pyrénées-Orientales
French Open 2012

French Open 2012 var en tennisturnering, der bliver spillet udendørs på grusbaner. Det er den 111. udgave af French Open og den anden Grand Slam-turnering i 2012. Den bliver spillet på Stade Roland Garros i Paris, Frankrig i perioden 27. maj – 10. juni 2012. Li Na er forsvarende mester i damesingle, mens Rafael Nadal er det i herresingle.

Den eneste danske deltager i seniorrækkerne er Caroline Wozniacki, som deltog i damesingleturneringen, hvor hun var seedet som nr. 9. Hun tabte imidlertid allerede i 3. runde til lettiske Kaia Kanepi.

Resultater

Herresingle 

{{8TeamBracket-Tennis5 
| RD1=Kvartfinalerne
| RD2=Semifinalerne
| RD3=Finale

| team-width=175

| RD1-seed1=1
| RD1-team1= Novak Djokovic
| RD1-score1-1=6
| RD1-score1-2=5
| RD1-score1-3=5
| RD1-score1-4=78
| RD1-score1-5=6
| RD1-seed2=5
| RD1-team2= Jo-Wilfried Tsonga
| RD1-score2-1=1
| RD1-score2-2=7
| RD1-score2-3=7
| RD1-score2-4=66
| RD1-score2-5=1

| RD1-seed3=3
| RD1-team3= Roger Federer
| RD1-score3-1=3
| RD1-score3-2=64
| RD1-score3-3=6
| RD1-score3-4=6
| RD1-score3-5=6
| RD1-seed4=9
| RD1-team4= Juan Martín del Potro
| RD1-score4-1=6
| RD1-score4-2=77
| RD1-score4-3=2
| RD1-score4-4=0
| RD1-score4-5=3

| RD1-seed5=6
| RD1-team5= David Ferrer
| RD1-score5-1=6
| RD1-score5-2=63
| RD1-score5-3=6
| RD1-score5-4=6
| RD1-score5-5=
| RD1-seed6=4
| RD1-team6= Andy Murray
| RD1-score6-1=4
| RD1-score6-2=77
| RD1-score6-3=3
| RD1-score6-4=2
| RD1-score6-5=

| RD1-seed7=12
| RD1-team7= Nicolás Almagro
| RD1-score7-1=64
| RD1-score7-2=2
| RD1-score7-3=3
| RD1-score7-4=
| RD1-score7-5=
| RD1-seed8=2
| RD1-team8= Rafael Nadal
| RD1-score8-1=77
| RD1-score8-2=6
| RD1-score8-3=6
| RD1-score8-4=
| RD1-score8-5=

| RD2-seed1=1
| RD2-team1= Novak Djokovic
| RD2-score1-1=6
| RD2-score1-2=7
| RD2-score1-3=6
| RD2-score1-4=
| RD2-score1-5=
| RD2-seed2=3
| RD2-team2= Roger Federer
| RD2-score2-1=4
| RD2-score2-2=5
| RD2-score2-3=3
| RD2-score2-4=
| RD2-score2-5=

| RD2-seed3=6
| RD2-team3= David Ferrer
| RD2-score3-1=2
| RD2-score3-2=2
| RD2-score3-3=1
| RD2-score3-4=
| RD2-score3-5=
| RD2-seed4=2
| RD2-team4= Rafael Nadal
| RD2-score4-1=6
| RD2-score4-2=6
| RD2-score4-3=6
| RD2-score4-4=
| RD2-score4-5=

| RD3-seed1=1
| RD3-team1= Novak Djokovic
| RD3-score1-1=4
| RD3-score1-2=3
| RD3-score1-3=6
| RD3-score1-4=5
| RD3-score1-5=
| RD3-seed2=2
| RD3-team2= Rafael Nadal
| RD3-score2-1=6
| RD3-score2-2=6
| RD3-score2-3=2
| RD3-score2-4=7
| RD3-score2-5=
}}

 Damesingle 

| RD2-score4-1=6
| RD2-score4-2='''6
| RD2-score4-3=

| RD3-seed1=21
| RD3-team1= Sara Errani
| RD3-score1-1=3
| RD3-score1-2=2
| RD3-score1-3=
| RD3-seed2=2
| RD3-team2=

2012
WTA Tour 2012
Brouilla

Brouilla (på Catalansk: Brullà) er en by og kommune i departementet Pyrénées-Orientales i Sydfrankrig.

Geografi 
Brouilla ligger på Roussillon-sletten 15 km syd for Perpignan. Brouilla grænser op til kommunerne Bages, Ortaffa, Saint-Génis-des-Fontaines, Montesquieu-des-Albères, Banyuls-dels-Aspres og Saint-Jean-Lasseille.

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Argelès-sur-Mer (kanton)

Argelès-sur-Mer var en fransk kanton fra 1790 til 2015 beliggende i departementet Pyrénées-Orientales i regionen Languedoc-Roussillon. Kantonen blev nedlagt i forbindelse med en reform, der reducerede antallet af kantoner i Frankrig. kantonens kommuner indgår nu i kantonerne Côte Vermeille og Vallespir-Albères.

Argelès-sur-Mer bestod i 2015 af 8 kommuner :
 Argelès-sur-Mer (hovedby)
 Sorède
 Saint-André
 Saint-Génis-des-Fontaines
 Palau-del-Vidre
 Laroque-des-Albères
 Villelongue-dels-Monts
 Montesquieu-des-Albères

Historie 
Kantonen Côte Vermeille blev 16. august 1973 udskilt fra Argelès-sur-Mer.

Kilder 

Kantoner i Pyrénées-Orientales
Jacques de Morgan

Jacques Jean Marie de Morgan (født 3. juni 1857 i Huisseau-sur-Cosson i departemenet Loir-et-Cher, død 12. juni 1924) var en fransk oldgransker og ægyptolog. 

de Morgan studerede ved Écoles des mines i Paris geologi og ingeniørvidenskab, men foretog tidlig flere studierejser. Blandt andet opholdt han sig længere tid i Danmark, hvis geologiske forhold og museer, særlig de forhistoriske samlinger, han ivrig studerede. Nogle resultater af sine studier har han nedlagt i sin Voyage en Scandinavie i "Bulletin de la Société de Géologie" (1877). Han fik derefter understøttelse af den franske regering tii arkæologiske og lignende undersøgelser i Kaukasus, Armenien og Persien. 

1892 udnævntes han til direktør for Kedivens ægyptiske museum i Ghiseh og til generaldirektør for udgravningerne i Ægypten, hvilken stilling han fratrådte 1897. Man skylder de Morgan mange højst vigtige fund, således opdagelsen af flere grave fra 12. dynasti, deriblandt en kongegrav og to prinsessegrave med de fortrinligste guld- og juvelsager, som, nogen sinde er fundne i Ægypten. De fandtes 1894 af ham ved Dashur 36 km syd fra Kairo og er beskrevne i hans Fouilles à Dachour (1895). 

Flere mærkelige grave fra 5. dynasti er ligeledes blevne opdagede og udgravede af de Morgan ved Sakkarah på den store gravplads, hvor indbyggere i det gamle Memfis fordum bisattes. Ikke mindre fortjeneste indlagde de Morgan sig ved at opdage Ægyptens forhistoriske tid, som han belyste ved en række af ham opdagede gravfund og lignende — undersøgelser, som han foretog med største omhyggelighed og samvittighedsfuldhed og beskrev i sine Recherches sur les origines de l’Égypte (2 bind, 1896 og 1897; I: L’âge de la pierre et les métaux; II: Ethnographie préhistorique). 

1898 gik de Morgan atter til Persien, hvor han foretog udgravninger med understøttelse af den franske og den persiske regering. Blandt andet ledede han store udgravninger i Susa, hvor han fandt de dele af byen, der før persertiden havde haft størst betydning, og hvor gamle elamitiske konger havde resideret. Fundet af støtten med den babylonske konge Hammurabis love i Susa 1901 skyldes de Morgan. Den udgaves straks af pater Scheil med fransk oversættelse og forklaringer. En sammenfattende skildring af den orientalske forhistorie har han givet i sit posthume værk La Préhistorie orientale (Paris 1925—27).

Rerencer

Eksterne henvisninger 

Museumsfolk fra Frankrig
Ingeniører fra Frankrig
Ægyptologer
Orientalister fra Frankrig
Arkæologer fra Frankrig
Faglitterære forfattere fra Frankrig
Franskmænd i 1800-tallet
Franskmænd i 1900-tallet
Salmonsens
Unity (skrivebordsmiljø)

Unity er en grafisk brugergrænseflade til GNOME-skrivebordsmiljøet udviklet til Ubuntu af Canonical Ltd. Unity debuterede i netbook-udgaven af Ubuntu 10.10. Det er designet til at gøre mere effektiv brug af plads på små skærme. Unity er en del af Ayatana-projektet, et projekt hvis mål er at forbedre brugeroplevelsen i Ubuntu.

Referencer 

Frie skrivebordsmiljøer
Skrivebordsmiljøer til Linux
Adolf Wach

Adolf Eduard Ludwig Gustav Wach (født 11. september 1843 i Culm, død 4. april 1926 i Leipzig) var en tysk retslærd, svigersøn af Felix Mendelssohn Bartholdy, farfar til Joachim Wach.

Wach blev Dr. jur. 1865, 1868 privatdocent i Königsberg, 1869 ordentlig professor i Rostock, 1871 i Tübingen, 1872 i Bonn, 1875 i Leipzig, hvor han samtidig virkede som syndicus ved universitetet og som hjælpedommer ved landsretten. "Wachs overlegne og sikre Intelligens, hans klare og skarpe Tanke, hans Værkers Aandfuldhed og Dybde, hans mesterlige Fremstillingsevne skaffede ham Navn som en af Nutidens største og førende Retslærde", ifølge Frantz Dahl. Han debuterede som kirkeretshistorisk forfatter, men førtes hurtigt ind på processuelle og senere strafferetlige studier; som processuel forfatter havde han ingen medbejlere.

Efter det grundlæggende habilitationsskrift Der Arrestprocess in seiner geschichtlichen Entwickelung, I. Der italienische Arrestprocess (1868) fulgte de geniale Vorträge über die Reichs-Civilprocess-Ordnung (1879, 2. udgave 1896), den berømte, ufuldendte Handbuch des deutschen Civilprozessrechts, I (1885), Der Feststellungsanspruch (1889), Die Mündlichkeit im österreichischen Civilprozess-Entwurf (1895), Zur Lehre von der Rechtskraft (sammen med Paul Laband, 1899), Grundfragen und Reform des Zivilprozesses (1914) foruden en række mindre arbejder.

Sammen med Wilhelm Kisch, Albrecht Mendelssohn Bartholdy og Max Pagenstecher udgav Wach Das Zivilprozessrecht der Kulturstaaten, I—II (1923—24). Som strafferetslærer tilhørte Wach kriminalisternes højre fløj; typiske eksempler på hans videnskabelige metode og syn er de glimrende skrevne Die Reform der Freiheitsstrafe (1890) og Die kriminalistischen Schulen und die Strafrechtsreform (1902). Wach var medudgiver af og medarbejder ved kæmpeværket Vergleichende Darstellung des Deutschen und Ausländischen Strafrechts. I Tysklands kirkelige liv og i Leipzigs musikliv spillede Wach en førsterolle.

Kilder 

 

Jurister fra Tyskland
Ansatte ved Rostocks Universitet
Ansatte ved Tübingens Universitet
Ansatte ved Bonns Universitet
Ansatte ved Leipzigs Universitet
Faglitterære forfattere fra Tyskland
Tyskere i 1800-tallet
Tyskere i 1900-tallet
Salmonsens
Henrietta Clark Donaldson

Henrietta Clark Donaldson (født Horne) (født 2. maj 1942 i Skotland, død 20. november 1997) var mor til Kronprinsesse Mary. Hun var gift med John Donaldson fra 31. august 1963 til sin død i 1997. Parret fik fire børn: Jane Alison, Patricia Anne, John Stuart og Mary Elizabeth.

Personer fra Australien
1. division 1950-51 (fodbold)

1. division 1950-51 var den 38. sæson i Danmarksturneringen. AB vandt det danske mesterskab for syvende gang. OB blev nummer to og opnåede dermed klubbens bedste placering nogensinde. For tredje år i træk gik bronzemedaljerne til AGF.

I slutstillingen var der kun fem point mellem nummer to og sidstepladsen. Før sidste runde var fem hold i fare for at rykke ned, samtidig med, at de havde chancen for at vinde en medalje. KB, der havde vundet mesterskabet de foregående tre år, rykkede ned efter at flere af holdets bedste spillere havde forladt klubben i 1950. Axel Pilmark og Niels Bennike blev professionelle i italiensk fodbold, og Harald Lyngsaa og anfører Erik Glümer stoppede karrieren.<p>
KB tabte i sidste runde foran 27.400 tilskuere i Københavns Idrætspark deres sidste kamp med 0-2 til BK Frem, som dermed reddede sig en ny sæson i 1. division.<p>
Arne Kleven vandt sit fjerde mesterskab som træner, hvilket var ny rekord. Rekorden blev først overgået 47 år senere i 1998 af Ebbe Skovdahl, Brøndby IF.<p>
Oprykkerne B 1909 erstattede denne sæson ØB i 1. division, hvilket betød, at der for første gang ikke var et flertal af københavnske klubber i den bedste række.

Tabel 

Oprykker fra 2. division: Skovshoved IF

Fodboldturneringer i Danmark
Arbejdsdyr

Arbejdsdyr er dyr, som kan anvendes til at udføre bestemte opgaver for mennesker. Arbejdsdyr kan udføre opgaver med at bidrage med kræfter til en given opgave, eksempelvis at trække en vogn eller en plov, og kaldes så et trækdyr. Hjælpen kan opså bestå i mere specialiserede opgaver, som f.x. førerhunde eller politihunde.

Som trækdyr benyttes husdyr som eksempelvis heste, æsler, okser, rener, slædehunde m.v. I nogle lande benyttes også elefanter. Trækdyr benyttes bl.a. til transport og markarbejde.

Tidligere var brugen af trækdyr udbredt i landbruget, hvor bønderne ofte benyttede hesteracer som jyske heste eller belgiske heste.

Eksterne henvisninger
Tucuruí-dæmningen

Tucuruí-dæmningen er en dæmning med deraf følgende kunstig sø beliggende i den brasilianske delstat Pará.
Navnet kommer fra en lille by som måtte flyttes da dæmningen blev konstrueret.

Konstruktionen af dæmningen indledtes i 1975 med det formål at drive vandkraftværk. Kraftværket har 24 turbiner og er det fjerdestørste vandkraftværk i verden med en effekt på 8.370 MW.

Eksterne henvisninger 

Vandkraftværker i Brasilien
John Walther Rasch

John Walther Rasch (30. september 1946 – 10. februar 1993) var en dansk narkobagmand, som 2. april 1982 ved Østre Landsret idømtes livsvarigt fængsel for at have bestilt et lejemord begået 24. oktober 1980 med 24 knivstik mod den 22-årige prostituerede tidligere såkaldt Spies-pige Michelle Andersson i Grøndalsparken på det nordlige Frederiksberg. 
Kriminalpolitiet kunne efter en uges efterforskning anholde drabsmanden pusheren Jørgen Rosenbæk Jørgensen, som efterforskningen viste, havde modtaget knap 200.000 kr af Rasch for at begå mordet, tilsyneladende med motiv, at kvinden var begyndt at sladre til politiet om det københavnske narkomiljø. Både Rasch og Jørgensen idømtes livsvarigt fængsel for drabet på Michelle Andersson.

Rasch afsonede i Horsens Statsfængsel, hvor han blandt andet arbejdede på fængslets bibliotek, stod for optagelser til fængslets interne radio og desuden var en passioneret maler.
John Walther Rasch døde efter 12 års afsoning 46 år gammel, uden at have haft mulighed for prøveløsladelse.

I 2012 udkom e-bogen 'Spjældgas', som er en humoristisk serie af tegninger, tegnet af Rasch i 1984, der beskriver fangernes liv og deres forhold.

Eksterne links 
 Berømte fanger  - ejail.dk 
 Dømt til livstid: 1977-1997 - TV2 Lorry 9. maj 2017

Litteratur 
 Spjældgas, e-bog med tegninger af John Walther Rasch, udgivet 2012 af Fogeds Forlag.  

Personer fra København
Livstidsdømte fra Danmark
Horsens Statsfængsel
Erik Børge Jeppesen

Erik Børge Jeppesen (5. januar 1954-8. december 1994) var en dansk morder, der ved Retten i Næstved den 28. januar 1982 blev idømt fængsel på livstid for at have dræbt og voldtaget Maria Henriksen (12. august 1897 i Polen – 17. december 1980) den 17. december 1980 i sin lejlighed på Blegdammen i Næstved.

Noter 

Livstidsdømte fra Danmark
Mordere fra Danmark
Personer fra Næstved